ఇండియన్ రైల్వే ఫైనాన్స్ కార్పొరేషన్

ఇండియన్ రైల్వే ఫైనాన్స్ కార్పొరేషన్ (IRFC) అనేది ఒక భారతీయ ప్రభుత్వ రంగ సంస్థ. విస్తరణల కోసం, నిర్వహణ కోసం క్యాపిటల్ మార్కెట్‌లు, ఇతర రుణాల ద్వారా ఆర్థిక వనరులను సేకరించడంలో నిమగ్నమై ఉంది. ఈ కంపెనీలో భారత ప్రభుత్వానికి మెజారిటీ వాటా ఉంది. ఇది రైల్వే మంత్రిత్వ శాఖ పరిపాలనా నియంత్రణలో ఉంది.

 చరిత్ర 
IRFC 1986 డిసెంబరు 12 న స్థాపించారు. 1987-88లో మార్కెట్ నుండి రుణాలు తీసుకోవడం ప్రారంభించింది.

కంపెనీ తన ప్రారంభ పబ్లిక్ ఆఫర్‌ను 2021 జనవరి 18 న ప్రారంభించింది. 2021 జనవరి 29 న నేషనల్ స్టాక్ ఎక్స్ఛేంజ్ ఆఫ్ ఇండియా, బాంబే స్టాక్ ఎక్స్ఛేంజ్‌లో నమోదైంది.

IRFC ఆర్థిక బాండ్ల ద్వారా, బ్యాంకులు, ఆర్థిక సంస్థల నుండి డబ్బును సేకరిస్తుంది.  

 డైరెక్టర్ల బోర్డు 
2024 సెప్టెంబరు నాటికి, IRFC బోర్డులో ఉషా వేణుగోపాల్ ఛైర్మన్, మేనేజింగ్ డైరెక్టర్‌గా, షెల్లీ వర్మ డైరెక్టర్ (ఫైనాన్స్), బల్‌దేవ్ పురుషార్థ నామినీ డైరెక్టరుగా, వల్లభాయ్ మానెక్‌లాల్ పటేల్ నాన్-అఫీషియల్ ఇండిపెండెంట్ డైరెక్టర్‌గా, షీలా పండిట్ నాన్-అఫీషియల్ ఇండిపెండెంట్ డైరెక్టర్‌గా ఉన్నారు.

 ఇవి కూడా చూడండి 

 రైల్ వికాస్ నిగమ్, భారతీయ రైల్వేలకు అవసరమైన రైలు మౌలిక సదుపాయాలను నిర్మించడంలో పనిచేస్తోంది.

 మూలాలు 

వర్గం:భారతదేశం లోని రైల్వే సేవల సంస్థలు